તાજેતરના જ એક ઇન્ટરવ્યૂમાં શાહિદ કપૂરે ફાધરહૂડ વિશે વાત કરી હતી. તેણે જણાવ્યું હતું કે મિશા જ્યારે તેની લાઇફમાં આવી તે પછી તેની જિંદગીમાં કેવા બદલાવ આવ્યાં હતાં. તેણે જણાવ્યું હતું કે,’મને યાદ છે કે જ્યારે હું ફરહાન (અખ્તર) સાથે ચેટિંગ કરી રહ્યો હતો ત્યારે મીરા પ્રેગ્નન્ટ હતી. મેં તેને પૂછ્યું હતું કે બાળકો હોવાં કેવું લાગે છે. ત્યારે તેણે મને જણાવ્યું હતું કે જ્યારે તને બાળકો થશે ત્યારે જ આ વાતની જાણ થશે. હવે આ વાતને હું સંપૂર્ણપણે સમજું છું.’